
Előterjesztés
a Közgyűlés részére
Tisztelt Közgyűlés!
Budapest Főváros Önkormányzata közérdekű célra, magas színvonalú idegenforgalmi, idegen nyelvi képzés, nemzetközi gazdasági kapcsolatok és vállalkozások szakember igényének megfelelő középfokú képzés, valamint át- és továbbképzés biztosítására létrehozta a HOSTIS Idegenforgalmi és Nemzetközi Gazdasági Szakképzési Közalapítványt (a továbbiakban: Közalapítvány). A cél megvalósítása érdekében a Közalapítvány, mint a Xántus János Két Tanítási Nyelvű Gyakorló Középiskola fenntartója általános és szakmai középfokú oktatást, valamint felnőttoktatást végez. 
Az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdés e) alpontja továbbá a Közalapítvány Alapító Okiratának VII. 1.) pontja (2. számú melléklet) előírja, hogy a közalapítvány alapító okiratban megjelölt kezelő szerve, a Kuratórium a Közalapítvány működéséről köteles az alapítónak évente beszámolni és gazdálkodásának legfontosabb adatait nyilvánosságra hozni. 
A Közalapítvány a 2012-es évre vonatkozó könyvvizsgálói záradékkal ellátott beszámolóját megküldte (1. számú melléklet), mely az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 29. § (2) – (3) bekezdésében előírtaknak megfelelően tartalmazza a Közalapítvány
· mérlegét  
· eredménykimutatását
· a beszámoló kiegészítő mellékletét
· a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet 12. § (1) bekezdése és 1. számú melléklete szerinti közhasznúsági mellékletet.
A beszámolót és a közhasznúsági mellékletet a Közalapítvány Kuratóriuma 3/2013. (V. 16.) számú határozatával, a Felügyelő Bizottság 1/2013 (május 16.) számú határozatával elfogadta. 

Fentiekre tekintettel kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

Határozati javaslat
A Fővárosi Közgyűlés úgy dönt, hogy:

az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdés e) alpontjára hivatkozással tudomásul veszi a „HOSTIS” Idegenforgalmi és Nemzetközi Gazdasági Szakképzési Közalapítvány 2012. évi beszámolóját és közhasznúsági mellékletét az 1. számú melléklet szerinti tartalommal.

határidő:	azonnal 
felelős: 	Tarlós István főpolgármester

felkéri a főpolgármestert, hogy a „HOSTIS” Idegenforgalmi és Nemzetközi Gazdasági Szakképzési Közalapítvány 2012. évi tevékenysége legfontosabb adatainak az alapító hivatalos lapjában történő nyilvánosságra hozatalától gondoskodjon.
. 
határidő:	a döntést követő 30 napon belül
felelős: 	Tarlós István főpolgármester



Határozathozatal módja: az 1-2. számú határozatok elfogadása egyszerű szavazattöbbséget igényel

